Joor ki kaam toh kari hapoh ka jylla – Wyrta\nJoor ki kaam toh kari hapoh ka jylla\nJowai: Katkam wa pyntip ki pulit, u Gulzar Hussain da ujor u wa haka miet ka 26 tarik u bnai wa da dep da em kiwa tooh i dukan dai khoo u wa em ha Kalaichar, SWGH wei da lute ki ya ki mar wa chongdor T. 31,158.\nHaka jooh ka sngi, ka Rupsena Kazi da ujor ko wa da em wa psiah tooh cha yung ko wa em ha Julapara, South West Garo Hills, wei da rah tooh ki ya i ksiar wa i rupa wa chongdor T. 2 lak.\nHaka 25 tarik won, u Siambiaklun da ujor u wa heipor step synyaw da em wa tooh ka ka thuk thuk u wa em ya u Number ML-05N-7394, kawa pynyeiñ u ha pchem yung u ha Lapalang, Shillong.\nHaka 30 tarik, u Anthony Phankon da ujor u wa hei step synyaw kamwa 02:00 waje chaneiñ da em wa tooh ka ka thuk thuk u wa em ya u Number ML-05H-6996 na Nongmensong, Shillong.\nHaka jooh ka sngi, u Elphenson Momin da ujor u wa heipor 02:00 waje i step da em wa tooh ka ka thuk thuk u kawa em ya u Number ML-13-8287, kawa pynyeiñ u ha Watregittim, Kharkutta, North Garo Hills.\nHaka 29 tarik, u Ardon Chyne da ujor u da em wa tooh yaka thuk thuk wa em ya u Number ML-05S-3135 na yung u wa em ha Pynthorbah Block-1, Shillong.\nHaka 3 tarik uni u bnai, u Blister Lyngkhoi na chnong Rambrai Mawrang, West Khasi Hills da ujor u wa heipor 1:15 i step da em wa tooh yaka kari Maruti Car u wa em ya u Number ML-05E-0503 na thaw kset u ka.\nHaka chi tarik uni u bnai u Ajit Nath da ujor u wa da em wa tooh ka ka truck Dumper u wa em ya u Number HR-55K-2077 ka yong ka M/s CCL International kawa kylla ha sarok wa em ha Songkama Songsak PS, East Garo Hills. Hawa takit ki pulit da chem ki ya kani ka Dumper Truck na kawi ka karkhana yong u Jiarul Islam (22 snem) na Goalpara, Assam.\nYoh kem drug ki pulit na kiwa oor kari